Դևիդ Բրուքս (ֆուտբոլիստ)

Դևիդ Բրուքս (անգլ.՝ David Brooks, հուլիսի 8, 1997(1997-07-08), Ուորինգտոն, Warrington, Չեշիր, Հյուսիսարևելյան Անգլիա, Անգլիա, Միացյալ Թագավորություն), ուելսցի պրոֆեսիոնալ ֆուտբոլիստ։ Ներկայումս հանդես է գալիս Բորնմութի և Ուելսի ազգային հավաքականի կազմում։ Խաղում է հարձակվողական կիսապաշտպանի և աջ վինգերի դիրքում։


== Ակումբային կարիերա ==


=== Շեֆիլդ Յունայթեդ ===
Ֆուտբոլիստի կարիերան Բրուքսը սկսել է Մանչեսթեր Սիթիում։ 2014 թվականին նա միացավ Շեֆիլդ Յունայթեդի ակադեմիային՝ առաջին պրոֆեսիոնալ պայմանագիրը կնքելով 2015 թվականի մարտին։ 2015 թվականի օգոստոսի 29-ին Բրուքսը 1 ամսվա վարձավճարով միացավ Անգլիայի հինգերորդ դիվիզիոնում հանդես եկող Հալիֆաքս Թաունին։ Իր դեբյուտը նշեց օգոստոսի 31-ին՝ փոխարինման մտնելով Բարոուի դեմ խաղում։ Իր առաջին գոլը խփեց սեպտեմբերի 5-ին՝ Օլդերշոտ Թաունի դեմ խաղում՝ այս խաղում դառնալով նաև գոլային փոխանցման հեղինակ։ Սեպտեմբերի 28-ին Հալիֆաքս Թաունը երկարաձգեց Բրուքսի վարձավճարը 1 ամսով։ Ակումբի կազմում ուելսցին անցկացրեց 5 հանդիպում՝ դառնալով գոլի և գոլային փոխանցման հեղինակ։
Իր դեբյուտը Շեֆիլդ Յունայթեդի կազմում Բրուքսը նշեց 2016 թվականի օգոստոսի 30-ին՝ Անգլիայի լիգայի մրցանակի Լեսթեր Սիթի Մ23-ի դեմ խաղում։ Առաջին հանդիպումը Չեմպիոնշիպում անցկացրեց 2017 թվականի օգոստոսի 12-ին՝ փոխարինման մտնելով Միդլսբրոյի դեմ խաղում։ Հոկտեմբերի 17-ին ուելսցին երկարաձգեց իր պայմանագիրը ակումբի հետ մինչև 2021 թվականը։ Իր առաջին գոլը խփեց հոկտեմբերի 27-ին՝ Լիդս Յունայթեդի դեմ խաղում։ Դեկտեմբերի 2-ին Բրուքսը գոլի հեղինակ դարձավ Միլուոլի դեմ խաղում, սակայն Շեֆիլդ Յունայթեդը պարտվեց 3-1 հաշվով։ 2018 թվականի ապրիլի 10-ին նա 2 գոլային փոխանցում տվեց Միդլսբրոյի դեմ խաղում՝ օգնելով իր թիմին հաղթել 2-1 հաշվով։ Շեֆիլդ Յունայթեդի կազմում Բրուքսը անցկացրեց 37 հանդիպում՝ դառնալով 3 գոլի և 8 գոլային փոխանցման հեղինակ։


=== Բորնմութ ===
2018 թվականի հուլիսի 1-ին Բրուքսը 4 տարվա պայմանագիր կնքեց Բորնմութի հետ։ Ակումբը նրա համար վճարեց 11.5 միլիոն ֆունտ ստերլինգ։ Իր դեբյուտը Բորնմութի կազմում Բրուքսը նշեց օգոստոսի 11-ին՝ մեկնարկային կազմում խաղադաշտ դուրս գալով Կարդիֆ Սիթիի դեմ խաղում։ Իր առաջին գոլը խփեց հոկտեմբերի 1-ին՝ Քրիսթալ Փելասի դեմ խաղում։ Դեկտեմբերի 22-ին նա դուբլ ձևակերպեց Բրայթոն ընդ Հոուվ Ալբիոնի դեմ խաղում՝ 2-0 հաշվով հաղթանակ պարգևելով իր թիմին։ 2019 թվականի հունվարի 30-ին՝ Չելսիի դեմ խաղում Բրուքսը դարձավ գոլի և գոլային փոխանցման հեղինակ՝ օգնելով Բորնմութին հաղթել 4-0 հաշվով։ Մարտի 4-ին նա երկարաձգեց իր պայմանագիրը ակումբի հետ։ Ապրիլի 13-ին անգլիացին գոլի և գոլային փոխանցման հեղինակ դարձավ Բրայթոնի դեմ խաղում։


== Միջազգային կարիերա ==
Բրուքսը իրավասու էր ներկայացնել Անգլիան և Ուելսը միջազգային ասպարեզում։ 2017 թվականի մայիսի 15-ին նա հրավիրվեց Ուելսի մինչև 20 տարեկանների երիտասարդական հավաքական Տուլոնի առաջնության համար, սակայն Բրուքսը չընդունեց հրավերը և մասնակցեց այս առաջնությանը Անգլիայի կազմում։ Անգլիան հաղթեց մրցաշարը՝ եզրափակչում պարտության մատնելով Կոտ դ'Իվուարին, իսկ Բրուքսը ճանաչվեց առաջնության լավագույն ֆուտբոլիստ։ Հետագայում նա հանդես եկավ նաև Ուելսի Մ21 հավաքականի կազմում։
Ուելսի ազգային հավաքական Բրուքսը առաջին անգամ հրավիրվեց 2017 թվականի սեպտեմբերի 28-ին՝ Վրաստանի և Իռլանդիայի դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նշեց 2017 թվականի նոյեմբերի 10-ին՝ փոխարինելով Էնդի Քինգին Ֆրանսիայի դեմ խաղում։ 2018 թվականի հոկտեմբերի 11-ին Բրուքսը գոլային փոխանցում տվեց Սեմ Վոուկսին Իսպանիայի դեմ ընկերական խաղում, սակայն Ուելսը պարտվեց 1-4 հաշվով։
2019 թվականի մարտի 21-ին Բրուքսը ճանաչվեց 2018 թվականի Ուելսի լավագույն ֆուտբոլիստ։


== Կարիերայի վիճակագրություն ==


=== Ակումբային վիճակագրություն ===
2019 թվականի ապրիլի 21-ի դրությամբ


=== Միջազգային վիճակագրություն ===
2019 թվականի ապրիլի 21-ի դրությամբ


== Նվաճումներ ==


=== Միջազգային ===
Անգլիա Մ20

Տուլոնի առաջնություն. 2017


=== Անհատական ===
Տուլոնի առաջնության լավագույն ֆուտբոլիստ. 2017
Տուլոնի առաջնության խորհրդանշական հավաքական. 2017
Ուելսի տարվա լավագույն ֆուտբոլիստ. 2018


== Ծանոթագրություններ ==


== Արտաքին հղումներ ==
Բրուքսի պաշտոնական Ինստագրամի էջը
Բրուքսը transfermartk-ում
Բրուքսը soccerbase.com-ում
Բրուքսը WhoScored.com կայքում
Բրուքսը Բորնմութի պաշտոնական կայքում
Բրուքսը Պրեմիեր Լիգայի պաշտոնական կայքում
Բրուքսը ՈՒԵՖԱ-ի պաշտոնական կայքում